

Lisa 3
Hankelepingu projekt
"Mitmedimensioonilise pereteraapia (MDFT) digimänguhäire, konfliktse lahutuse ja kerge intellektipuudega noortega teraapia läbiviimise teemalise täienduskoolituse hankimine".

Sotsiaalkindlustusamet (edaspidi tellija), registrikood 70001975, asukoht Paldiski mnt 80, 15092 Tallinn, mida esindab põhimääruse alusel peadirektor Maret Maripuu
ja
____________________ (edaspidi täitja), registrikood _________, asukoht ______________, mida esindab juhatuse liige/volitatud isik ______________,

keda nimetatakse edaspidi pool või koos pooled, sõlmisid käesoleva käsunduslepingu (edaspidi nimetatud leping) alljärgnevas: 

1. Lepingu üldsätted, ese ja eesmärk
1.1. Leping on sõlmitud väikehanke "Mitmedimensioonilise pereteraapia (MDFT) digimänguhäire, konfliktse lahutuse ja kerge intellektipuudega noortega teraapia läbiviimise teemalise täienduskoolituse hankimine" I osa/II osa/III osa menetluse tulemusena.
1.2. Lepingu lahutamatuteks osadeks on hanke alusdokumendid, täitja pakkumus, pooltevahelised kirjalikud teated ning lepingu muudatused ja lisad.
1.3. Lepingul on selle sõlmimise hetkel järgmised lisad (edaspidi ka lepingu dokumendid):
1.3.1. Lisa 1 – tehniline kirjeldus;
1.3.2. Lisa 2 – täitja pakkumus;
1.3.3. Lisa 3 – andmetöötluse leping. 
1.4. Juhul, kui lepingus või lepingu dokumentides toodud sätted on omavahel vastuolus või kui esineb vastuolu nimetatud dokumentidest tulenevate sätete ja muude lepinguga seonduvate õigusaktide või dokumentide vahel, lähtuvad pooled alljärgnevast tähtsuse järjekorrast:
1.4.1. hanke alusdokumendid;
1.4.2. täitja pakkumus;
1.4.3. leping.
1.5. Täitja on kohustatud täitma mistahes muid lepingus nimetamata nõudeid ja toiminguid, mis oma olemuselt on vajalikud lepingu eesmärgi saavutamiseks.
1.6. Lepingu esemeks on hanke I/II/III osas täienduskoolituse (edaspidi koolitus) läbiviimine. Koolituste täpsem kirjeldus ja eeldatav täitmise ajakava on toodud hankealusdokumentides ja täitja pakkumuses. Täpsed koolituste kuupäevad ja supervisioonide ajaraam lepitakse kokku tellija ja koolitaja vaheliste läbirääkimiste käigus.
1.7. Lepingu kehtivuse tähtaeg on 24 kuud lepingu allkirjastamisest.
1.8. Koolituse läbiviimist rahastatakse riigieelarvelistest vahenditest ning kaasrahastatakse projekti „2021-2027 Ühtekuuluvuspoliitika fondide meetme 21.4.7.9 „Lastele ja peredele suunatud teenused on kvaliteetsed ja vastavad perede vajadustele“ toetuse andmise tingimused „Laste ja perede toetamine“ tegevuse „2.2 Mitmekülgse abivajadusega laste ja nende perede toetamine“ kaudu.

2. [bookmark: _Hlk122598312]Lepingu hind ja tasumise tingimused
2.1. [bookmark: _Hlk235091658]Tellija tasub täitjale hanke osades lepingust ja lepingu dokumentidest tulenevatele nõuetele vastava koolituse läbiviimise eest järgmiselt:
[bookmark: _Hlk235091754]2.1.1. Hanke I osa ...... eurot. Hinnale lisandub/ei lisandu käibemaks. 
2.1.2. Hanke II osa ...... eurot. Hinnale lisandub/ei lisandu käibemaks. 
2.1.3. Hanke III osa .... eurot. Hinnale lisandub/ei lisandu käibemaks.
2.2. Lepingu hind kujuneb vastavalt täitja poolt esitatud pakkumusele (lepingu lisa 2).
2.3. Lepingu hind on täitjale siduv ja sisaldab endas täitja tasu ja kõiki lepingus nimetatud kulutusi käsundi täitmiseks lepingu raames. Lepingu hind ei sõltu kulutuste või töömahu suurenemisest või mistahes muude täitja või kolmandate isikute kulutuste suurenemisest lepingu täitmise ajal.
2.4. Tasu maksmine toimub igas hanke osas kolmes jaos:
2.4.1. [bookmark: _Hlk236147838]Esmase kontaktkoolituse läbiviimise järgselt toimub tasumine lepingu alusel läbiviidud koolituse kohta esitatud arve/üleandmise-vastuvõtmise akti alusel. 
2.4.2. Virtuaalsupervisioonide eest tasu maksmise eelduseks on hanke igas osas ühekordse aruande (lisa 4) esitamine kõigi reaalselt toimunud supervisioonide kohta täitja poolt. Tasumine toimub tellija kinnitatud aruande alusel esitatud arve/üleandmise-vastuvõtmise akti järgi. 
2.4.3. Jätkukoolituse eest toimub tasumine lepingu alusel läbiviidud jätkukoolituse kohta esitatud arve/üleandmise-vastuvõtmise akti alusel.
2.5. Täitja koostab üleandmise-vastuvõtmise akti pärast punktides 2.4.1. ja 2.4.3. nimetatud etapi lõppemist 5 tööpäeva jooksul. Punktis 2.4.2 toodud aruanne tuleb esitada pärast punktis 2.4.2. nimetatud etapi lõppemist 5 tööpäeva jooksul.
2.6. Täitja esitab tellijale raamatupidamise seadusele vastava e-arve (edaspidi arve) ning märgib arvele tellija kontaktisiku nime, lepingu numbri______. Tingimustele mittevastav arve ei kuulu tasumisele. Arve maksetähtaeg peab olema vähemalt 14 tööpäeva arve esitamisest.
2.7. (Juriidiline isik) Tellija tasub täitja poolt läbi e-arvete operaatori esitatud e-arve alusel käsundi nõuetekohase täitmise eest täitja arveldusarvele punktis 2.4. kirjeldatud viisil. Nimetatud tasu on lõplik ja selle arvelt loetakse kaetuks ka täitjale käsundist tulenevate ülesannete täitmisega tekkida võivad täiendavad kulud.
2.8. Täitja, kes ei ole registreeritud Eestis, saab arve esitada e-arvena üle Euroopalise elektrooniliste dokumentide ja e-arvelduse võrgustiku PEPPOL kaudu või PDF-vormingus tellija volitatud esindaja e-posti aadressile.
2.9. [bookmark: _Hlk167806398](Füüsiline isik) Tellija tasub täitjale käsundi nõuetekohase täitmise eest tasu punktis 2.4 kirjeldatud viisil. Nimetatud tasu on lõplik ja selle arvelt loetakse kaetuks ka täitjale käsundist tulenevate ülesannete täitmisega tekkida võivad täiendavad kulud.
2.10. Tellija tasub kõik seadusest tulenevad maksud ja maksed. 
2.11. Tellija maksab tasu täitja arveldukontole 14 tööpäeva jooksul pärast seda, kui pooled on allkirjastanud lepingu punktis 2.4 nimetatud dokumendi.

3. Poolte õigused ja kohustused
3.1. Kui lepingu täitmise käigus tekib täitjal vajadus meeskonnaliikmete vahetuseks, peab ta selle eelnevalt tellijaga kirjalikult kooskõlastama. Meeskonnaliikmete vahetumise korral peab olema tagatud, et käsundit täidavad vähemalt hanke alusdokumentides nõutud kogemuse ja kvalifikatsiooniga isikud või kui meeskonnaliikme eest omistati hindamisel lisapunkte, siis vähemalt pakkumuses esitatud kogemuse ja kvalifikatsiooniga isikud. 
3.2. Täitjal on õigus:
3.2.1. saada lepinguga kokkulepitud tasu;
3.2.2. nõuda tellijalt viivist 0,05% tähtaegselt tasumata summalt päevas, kuid mitte rohkem kui 5% lepingu hinnast, kui tellija viivitab lepingus sätestatud rahaliste kohustuste täitmisega.
3.3. Täitja on kohustatud:
3.3.1. teavitama tellijat kõikidest asjaoludest, mis võivad takistada käsundi teostamist täitja poolt;
3.3.2. lepingu täitmise käigus kolmandate isikute autoriõigustega kaitstud teoste kasutamisel järgima autoriõiguse seaduse sätteid (materjalide osas, mille täitja on saanud tellijalt, tagab autoriõiguste olemasolu tellija); 
3.3.3. tagama, et juhul kui käsund ei vasta lepingust tulenevatele tingimustele ja nõuetele, kõrvaldab täitja puudused viivitamatult omal kulul või punktis 4.1. määratud tähtajaks.
3.4. Tellijal on õigus:
3.4.1. saada lepingu täitmisega seonduvat informatsiooni;
3.4.2. anda täitjale juhiseid.
3.5. Tellija on kohustatud:
3.5.1. andma täitjale käsundi täitmiseks vajalikku teavet;
3.5.2. teavitama täitjat kõikidest asjaoludest, mis võivad mõjutada käsundi teostamist täitja poolt; 
3.5.3. maksma täitjale lepingu nõuetekohase täitmise eest tasu; 
3.5.4. tasuma lepingu ülesütlemisel täitja poolt tellijale lepingu ülesütlemise hetkeks faktiliselt osutatud käsundi täitmise eest.

4. Poolte vastutus ja vääramatu jõud
4.1. Kui koolitus ei vasta lepingust tulenevatele nõuetele, võib tellija nõuda täitjalt puuduste kõrvaldamist täitja kulul, teavitades täitjat puudustest mõistliku aja jooksul pärast sellise asjaolu avastamist ja andes täitjale tähtaja puuduste kõrvaldamiseks (edaspidi nimetatud pretensioon). 
4.2. Juhul, kui täitja ei kõrvalda puudusi etteantud tähtaja jooksul, on tellijal õigus leping ennetähtaegselt lõpetada.
4.3. Täitja vastutab lepingu täitmisesse kaasatud alltöövõtjate eest nii nagu enda tegevuse eest.
4.4. Lisaks lepingu täitmise nõudele või täitmisnõude asemel on tellijal õigus nõuda leppetrahvi kuni 10% lepingu hinnast, kui täitja ei ole lepingus ja hanke alusdokumentides ette nähtud töid tähtaegselt teostanud või täitja poolt läbiviidud koolitus ei vasta lepingutingimustele.
4.5. Tellijal on õigus nõuda täitjalt leppetrahvi 0,5% lepingu maksumusest iga viivitatud päeva eest lepingus sätestatud koolituse läbiviimise tähtaegadest või lepingu alusel määratud puuduste kõrvaldamise tähtajast mittekinnipidamise korral, välja arvatud juhtudel, kui viivitus toimus kokkuleppel tellijaga või tellija tegevusest. 
4.6. Leppetrahvid ja viivised tuleb tasuda 14 tööpäeva jooksul vastava nõude saamisest. Tellijal on õigus käsundi eest tasumisel tasaarvestada leppetrahvi summa lepingu alusel tasumisele kuuluva summaga. 
4.7. Kui lepingu täitmine on takistatud vääramatu jõu asjaolude tõttu VÕS §-s 103 kirjeldatud juhtudel, lükkuvad lepingus sätestatud tähtajad edasi vääramatu jõu mõju kehtivuse aja võrra.
4.8. Tellijal on õigus leping ilma etteteatamistähtajata lõpetada, kui täitja on oluliselt rikkunud lepingus ja lepingu dokumentides kokkulepitud tingimusi.

5. Konfidentsiaalsus ja andmekaitse
5.1. Täitja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
5.2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele täitja ülemaailmsesse võrgustikku kuuluvatele juriidilistele isikutele või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama. 
5.3. Täitja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
5.4. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest. Vajadusel sõlmivad pooled täiendavalt andmetöötluslepingu vastavalt üldmääruse artiklis 28 sätestatule, kui käesolevale lepingule ei ole lisatud andmetöötluse tingimusi.
5.5. Täitja ei tegele lepinguga seoses avalike suhetega ega anna teateid pressile, elektroonilisele meediale, üldsusele ega teistele auditooriumitele, välja arvatud tellija eelneval kirjalikku taasesitamist võimaldavas vormis antud nõusolekul. Avaldada võib vaid teateid, mille tekst on eelnevalt tellijaga kooskõlastatud.

6. Teadete edastamine ja kontaktisikud
6.1. Teadete edastamine toimub üldjuhul kirjalikult taasesitatavas vormis. Olulise õigusliku tagajärjega teade edastatakse kirjalikult või digitaalselt allkirjastatult. 
6.2. Lepinguga seonduv teave edastatakse teisele poolele lepingus määratud kontaktandmetel. Kontaktandmete muutumisest on pool kohustatud koheselt teist poolt informeerima. Kuni kontaktandmete muutumisest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
6.3. E-kirjaga saadetud teade loetakse kättesaaduks teate saatmisele järgneval tööpäeval.
6.4. Tellija kontaktisik on __________(nimi), _____________ (telefoninumber), _____________ (e-posti aadress).
6.5. [bookmark: _Hlk165013124]Täitja kontaktisik on _____________ (nimi), _____________ (telefoninumber), _____________ (e-posti aadress).
6.6. Tellija kontaktisiku pädevuses on töö teostamise üle läbirääkimiste pidamine, juhiste andmine, kontrolli korraldamine lepingu täitmise üle, viivitustest ja muudatustest täitja teavitamine, töö(de) vastuvõtmine ja pretensioonide esitamine.
6.7. Lepingus märgitud tellija kontaktisiku eemalviibimisel on samad õigused tema asutusesiseselt määratud asendajal.

7. Lõppsätted
7.1. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist. Leping loetakse täidetuks, kui lepingus ja lepingu dokumentides nimetatud koolitus(ed) on läbi viidud ning lepingus nimetatud dokumendid on esitatud.
7.2. Pooled võivad lepingut muuta riigihangete seaduses või lepingus sätestatud tingimustel poolte kirjalikul kokkuleppel. 
7.3. Pooled võivad lepingut pikendada kuni 3 kuu võrra, kui koolitusgruppe pole olnud võimalik komplekteerida pooltest sõltumatutel põhjustel (mida ei loeta vääramatuks jõuks).
7.4. Täitja ei tohi lepingust tulenevaid kohustusi üle anda ega muul viisil loovutada kolmandale isikule ilma tellija eelneva kirjaliku nõusolekuta.
7.5. Lepingust tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused kohtus Eesti Vabariigis kehtivate seaduste alusel. 

